**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: [pasts@tukums.lv](mailto:pasts@tukums.lv)

**L Ē M U M S**

Tukumā

2020.gada 23.decembrī prot.Nr.27, 92.§.

**Par nedzīvojamās telpas nomas objekta Pūres pagastā,**

**Tukuma novadā, piedāvājumu atlases organizēšanu**

Valsts akciju sabiedrības “Latvijas Pasts” un Pūres pagasta padomes starpā 2006.gada 23.februārī noslēgts Neapdzīvojamo telpu nomas līgums Nr.28 par neapdzīvojamo telpu nomu pasta ēkā “Pūres ACT ēka”. Pūres pagastā, kadastra apzīmējums 9074 008 0178 001. Telpas 95,50 m2 platībā nomniekam – Pūres pagasta padomei – iznomātas ar šādu mērķi: nevalstisko organizāciju centra izveidei un darbībai. Nomas līguma termiņš līdz 2016.gada 1.martam. Nomas līgums paredz, ka telpas ar Iznomātāja atļauju drīkst nodot apakšnomā. Pūres pagasta padomes un biedrības “Pūres Dzirnas” starpā 2006.gada 1.maijā noslēgts Neapdzīvojamo telpu apakšnomas līgums ar mērķi: Pūres pagasta interešu kopu centra izveidei un darbībai. Apakšnomas līguma termiņš beidzas vienlaikus ar nomas līguma termiņu. Ar 2005.gada 8.decembri Tukuma novada Pūres un Jaunsātu pagastu pārvaldes (turpmāk – Pagastu pārvalde), kas ir Pūres pagasta padomes saistību un tiesību pārņēmēja, un VAS “Latvijas Pasts” starpā noslēgto vienošanos telpu nomas līguma termiņš pagarināts līdz 2020.gada 31.decembrim.

2020.gada 25.novembrī saņemts biedrības “Pūres Dzirnas”, reģ.Nr.40008064194, juridiskā adrese “Vārpas”, Pūres pagasts, Tukuma novads, LV 3124, iesniegums ar lūgumu pagarināt telpu nomas līguma termiņu. Iesniegumā norādīts, ka šobrīd Pūres pagastā kopienas telpas ir tikai pasta ēkā. Ja šīs telpas nebūs pieejamas sabiedrībai, tad Pūres pagasta iedzīvotājiem vairs nebūs nevienas telpas sabiedrisko un pilsonisko aktivitāšu organizēšanai.

Izskatot biedrības iesniegumu, Dome secina, ka Nomas līguma termiņu nav iespējams pagarināt, neorganizējot nomas objekta piedāvājumu atlasi, jo Publiskas personas finanšu līdzekļu un mantas izšķērdēšanas novēršanas likuma 6.³panta otrā daļa noteic, ka “*Kārtību, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem, nosaka Ministru kabinets*”. Ministru kabineta 2013.gada 29.oktobra noteikumu Nr.1191 „Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” 3.punkts noteic, ka *“Publiska persona vai publiskas personas institūcija (turpmāk arī – nomnieks), kura plāno nomāt nekustamo īpašumu savu funkciju izpildes nodrošināšanai, piemēro šajos noteikumos noteikto kārtību, ja atbilstoši normatīvajiem aktiem par publiskas personas mantas iznomāšanu nav pieejams publiskai personai piederošs nekustamais īpašums vai publiskai personai piederoša nekustamā īpašuma noma ir finansiāli neizdevīga”*, un 4.punkts noteic, ka “*Nomnieks pieņem lēmumu par nomas objekta piedāvājumu atlases organizēšanu un nodrošina lēmuma pieņemšanas procesa caurskatāmību. Nomnieks nosaka kārtību un dokumentus, kas nodrošinās procesa caurskatāmību [..]*)

Tukuma novada Pūres un Jaunsātu pagastu pārvaldes rīcībā nav piemērotu telpu, kurās būtu iespējams nodrošināt biedrības “Pūres Dzirnas” darbību, līdz ar to kļuvis aktuāls nepieciešamo telpu nomas jautājums. Biedrība “Pūres Dzirnas” dibināta 2002. gadā. Tās definētais darbības mērķis - celt lauku sievietes pašapziņu, koordinēt sieviešu radošo spēju izkopšanu un jaunu zināšanu ieguvi, sekmēt bērnu tiesību ievērošanu un ģimenes stabilitātes veicināšanu. Pamazām laika gaitā darbība ir paplašināta vēršot uzmanību uz sabiedrību kopumā. Biedrības vadībā 2006./2007. gadā veikta Pūres NVO un interešu kopu centra "Vinda"izveide, rekonstruējot pasta ēkas telpas un piemērojot tās nodarbību, radošo darbnīcu un semināru organizēšanai. Šajās telpās ir nodrošināta iespēja organizēt seminārus, praktiskās nodarbības, pavadīt brīvo laiku gan pieaugušajiem, gan jauniešiem. Semināru norisei ir viss nepieciešamais aprīkojums. Visas telpas ir pieejamas cilvēkiem ar kustību traucējumiem. Biedrība aktīvi sadarbojas ar kultūras namu dažādu aktivitāšu organizēšanā pagastā: ik gadu “Vindas” telpas tiek izmantotas pagasta svētku norisēs, Meteņu un Lieldienu svinēšanā, kā arī starpnovadu svētkos telpas tiek izmantotas viesu kolektīvu izmitināšanai. Ik nedēļu “Vindas” telpās notiek jogas un ārstnieciskās vingrošanas nodarbības (pirms Covid-19 krīzes, un atsāksies pēc krīzes).

Biedrība “Pūres Dzirnas” no Likuma “Par pašvaldībām” 15.pantā noteiktajām pašvaldības autonomajām funkcijām savā darbībā realizē- 4) gādāt par iedzīvotāju izglītību, tai skaitā neformālo un mūžizglītību; 5) rūpēties par kultūru un sekmēt tradicionālo vērtību saglabāšanu un tautas jaunrades attīstību; 6) veicināt iedzīvotāju veselīgu dzīves veidu.

Pamatojoties uz likuma „Par pašvaldībām” 14.panta pirmās daļas 2.punktu, kas paredz pašvaldībai tiesības slēgt darījumus, kā arī veikt citas privāttiesiska rakstura darbības, 21.panta pirmās daļas 27.punktu (*[..]* *tikai Dome var pieņemt lēmumus citos likumā noteiktos gadījumos*), Publiskas personas finanšu līdzekļu un mantas izšķērdēšanas novēršanas likuma 6.³panta otro daļu, Ministru kabineta 2013.gada 29.oktobra noteikumu Nr.1191 „Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” 3., 4., 8., 9.punktu, ņemot vērā, ka biedrība “Pūres Dzirnas” sekmīgi izpilda pašvaldības autonomo funkciju - gādāt par iedzīvotāju izglītību, tai skaitā neformālo un mūžizglītību, rūpēties par kultūru un sekmēt tradicionālo vērtību saglabāšanu un tautas jaunrades attīstību, veicināt iedzīvotāju veselīgu dzīves veidu:

1. uzdot Domes Īpašumu pārvaldei organizēt piedāvājumu atlasi neapdzīvojamo telpu biedrības “Pūres Dzirnas” darbības nodrošināšanai, publicējot sludinājumu (pievienots) par nomas objektu līdz 2020.gada 28.decembrim tīmekļa vietnē [www.tukums.lv](http://www.tukums.lv) un Tukuma novada Domes informatīvajā izdevumā “Tukuma Laiks” 2021.gada janvāra numurā,

2. uzdot Pagastu pārvaldei izvietot sludinājumu par nomas objektu publiski pieejamā vietā pagastu pārvaldes juridiskajā adresē.

Domes priekšsēdētājs (personiskais paraksts) N.Rečs

Pielikums

Tukumam novada Domes 27.12.2020.

lēmumam (prot.Nr.27, 92.§.)

**SLUDINĀJUMS**

par nomas objekta piedāvājumu

Tukuma novada Pūres un Jaunsātu pagastu pārvaldes vajadzībām

(saskaņā ar Ministru kabineta 2013.gada 29.oktobra noteikumiem Nr. 1191 „Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem”)

**1. Nomnieks:** Tukuma novada Pūres un Jaunsātu pagastu pārvalde (reģistrācijas Nr.90000051504).

Adrese:“Vārpas”, Pūre, Pūres pagasts, Tukuma novads, LV-3124

Kontaktpersona: Edgars Keirāns, tālrunis: 28664673, e-pasts: [edgars.keirans@tukums.lv](mailto:edgars.keirans@tukums.lv)

**2. Nomas objekts:**

Nomas objekta specifiskās prasības un tehniskais stāvoklis: norādīts sludinājuma 1.pielikumā

“Nomas objekta specifikācija”.  
**3. Nomas objekta atrašanās vieta:**

Nomas objektam ir jāatrodas ēkas pirmajā stāvā, ērti piebraucamā vietā Pūres ciema centrālajā daļā, šosejas Rīga – Ventspils kreisajā pusē. Pie nekustamā īpašuma, kurā atrodas nomas objekts, ir jābūt brīvi pieejamam automašīnu stāvlaukumam.

**4. Nomas objekta tehniskais stāvoklis:**

Telpām ir jābūt izremontētām ar pilnu iekšējo apdari un jāatbilst būvnormatīvos noteiktajām prasībām publiskām ēkām un būvēm. Griestu augstums – no grīdas seguma līdz griestu apdarei, ne mazāk kā 2,6 metri. Telpām jābūt slēdzamām. Piekļuve telpām ar atsevišķu vai kopīgu ieeju. Telpas pieejamas personām ar kustību traucējumiem un māmiņām ar bērnu ratiņiem.

**5. Piedāvājuma iesniegšanas termiņš un vieta:**

5.1. Iznomāšanas pretendents piedāvājumu (2.pielikums) līdz **2021.gada 28.janvārim**, plkst.16:00 iesniedz elektroniski ar atsauci uz nomnieka nomas sludinājumu “Telpu noma Tukuma novada Pūres un Jaunsātu pagastu pārvaldes vajadzībām”, nosūtot uz e-pastu: [pasts@tukums.lv](mailto:pasts@tukums.lv) ar elektronisko parakstu.

5.2. Piedāvājumam pievieno:

5.2.1. Nomājamās telpas plānu no būvju kadastrālās uzmērīšanas lietas,

5.2.2. Zemesgrāmatas apliecības kopiju,

5.2.3. Ja piedāvājumu parakstījusi pretendenta pilnvarota persona, tad piedāvājumam jāpievieno pilnvara, vai dokuments, kurš apliecina par tiesībām rīkoties ar attiecīgo īpašumu,

5.2.4. Vēlams pievienot objekta fotogrāfijas.

Domes priekšsēdētājs (personiskais paraksts) N.Rečs

1.pielikums

sludinājumam “Par nomas objekta piedāvājumu Tukuma novada Pūres un Jaunsātu pagastu pārvaldes vajadzībām”

**NOMAS OBJEKTA SPECIFIKĀCIJA**

|  |  |
| --- | --- |
| *Nr.p.k.* | *Kritēriju kopums* |
| ***1.*** | ***Nomas objekts:*** |
| 1.1. | Vienota nedzīvojamo telpu grupa ar kopējo platību vismaz 90 m2 |
| ***2.*** | ***Telpas un to platība:*** |
| 2.1. | Nodarbību telpa: platība 50-70 m2 |
| 2.2. | Atsevišķs kabinets: platība 10-15 m2 |
| 2.3. | Virtuve vai ar nodarbību telpu savienota virtuves niša līdz 10 m2 platībā, ar ūdens un kanalizācijas pieslēgumu. |
| 2.4. | Tualete 3-5 m2 |
| ***3.*** | ***Nomas objekta atrašanās vieta:*** |
| 3.1. | Pūres ciema centrālajā daļā, šosejas Rīga – Ventspils kreisajā pusē *(norādīt adresi)* |
| ***4.*** | ***Telpu funkcionalitāte un aprīkojums:*** |
| 4.1. | Telpas ir gatavas ekspluatācijai atbilstoši to funkcijai. |
| 4.2. | Telpas ir aprīkotas ar ugunsaizsardzības sistēmām un atbilstošām evakuācijas zīmēm. |
| 4.3. | Telpu lietotājam ir nodrošināti šādi komunālie pakalpojumi: |
| 4.4. | elektroenerģijas padeve |
| 4.5. | centrālā apkure |
| 4.6. | ūdensapgāde |
| 4.7. | Kanalizācija |
| 4.8. | Apsaimniekošana. Ēkas fasādes, īpašumā esošo komunikāciju apsaimniekošanu un uzturēšanu. |
| 4.9. | Telpām kopumā un kabineta telpai atsevišķi jābūt slēdzamām |
| 4.10. | Telpām ir jābūt nodrošinātām ar telpu vēdināšanas (logi). |
| 4.11. | Telpām ir nodrošināta nepārtraukta pieejamība atbilstoši nomas objekta mērķim. |
| 4.12. | Telpās ir nodrošināts mākslīgais un dabīgais apgaismojums. |
| 4.13. | Virtuve un tualetes ir aprīkotas ar nepieciešamo santehniku, ūdens pievadu un kanalizācijas izvadu, iekārtas ir tehniskā kārtībā. |
| 4.14. | Telpas nav mēbelētas. |
| 4.15. | Ir ierīkoti skaitītāji sadzīves pakalpojumu pieslēgumiem. |
| **6.** | **Paredzamais nomas līguma termiņš:** līdz 31.12.2021. |

Domes priekšsēdētājs (personiskais paraksts) N.Rečs

2.pielikums

Sludinājumam “Par nomas objekta piedāvājumu Pūres un Jaunsātu pagastu pārvaldes vajadzībām”

**Iznomāšanas pretendenta piedāvājums**

|  |  |  |
| --- | --- | --- |
| Nr. p.k. | Pieprasītā informācija | Iznomāšanas pretendenta sniegtā informācija |
| 1. | Fiziskas personas vārds, uzvārds, personas kods, deklarētās dzīvesvietas adrese, elektroniskā pasta adrese (ja ir) un tālrunis, juridiskas personas (arī personālsabiedrības) nosaukums (firma), reģistrācijas numurs, juridiskā adrese, elektroniskā pasta adrese (ja ir) un tālrunis |  |
| 2. | Iznomāšanas pretendenta pārstāvja vārds, uzvārds, personas kods (ja ir), elektroniskā pasta adrese (ja ir) un tālruņa numurs |  |
| 3. | Nomas objekta adrese, kadastra numurs, platība un lietošanas mērķis, pievienojot nekustamā īpašuma atrašanās vietas aprakstu, dokumenti, kas norāda uz pretendenta tiesībām iznomāt nomas objektu (pievienot) |  |
| 4. | Nomas objekta apraksts, tai skaitā informācija par nekustamā īpašuma tehnisko stāvokli (pievienojot fotoattēlus), telpu plānojums un cita informācija, kas var raksturot piedāvāto nomas objektu |  |
| 5. | Apliecinājums, ka nepastāv tiesiski šķēršļi nekustamā īpašuma iznomāšanai vai nodošanai apakšnomā, ja attiecināms |  |
| 6. | Informācija par nekustamā īpašuma kopējām faktiskajām izmaksām iepriekšējā periodā, kas nav mazāks par 12 mēnešiem |  |
| 7. | Informācija par nekustamā īpašuma kopējām plānotajām izmaksām nākamajam periodam, kas nav mazāks par 12 mēnešiem, tai skaitā: |  |
| 7.1. | nomas maksas apmērs, norādot viena kvadrātmetra izmaksas mēnesī, un apsaimniekošanas pakalpojumu izdevumi saskaņā ar nomas sludinājumam pievienoto nomas objekta specifikāciju |  |
| 7.2. | maksa par apkuri, norādot viena kvadrātmetra vidējās izmaksas mēnesī apkures sezonas laikā (oktobris – aprīlis) |  |

*(datums, vieta)*

*Amats* \_\_\_\_\_\_\_\_\_\_\_\_\_\_\_ /*Vārds, uzvārds*/

*(paraksts)*

Domes priekšsēdētājs (personiskais paraksts) N.Rečs